Във връзка с постъпило уведомление за инвестиционно предложение с вх. № ОВОС-885/03.06.2020г. и доп. информация с вх. №ОВОС-885-2/25.06.2020г. за инвестиционно предложение (ИП): **„Кравеферма до 30 млечни крави“** в имот №004138, местност «Юрена», землище на с. Градина, общ. Първомай с възложител П. Димитров на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Вашето инвестиционно предложение предвижда дейност по оборно-пасищно отглеждане на 30 броя млечни крави. Така заявеното инвестиционно предложение попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 Съобразно изискването на чл.95, ал. 1 от ЗООС е необходимо да обявите своето инвестиционно предложение (уведомлението за инвестиционно предложение) на интернет страницата си, ако имате такава, чрез средствата за масово осведомяване или по друг подходящ начин, за което следва да се представи доказателство.

 За извършване на преценката е необходимо да внесете в „Едно гише” на РИОСВ-Пловдив писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002081 „Марица-Първомай“.

Копие на писмото е изпратено до Община Първомай и Кметство с. Градина.

Отговорено от РИОСВ-Пловдив на 01.07.2020г.